जमशेदपुर. घातकीडीह की गायब महिला के साथ शनिवार को मानगो जवाहरनगर निवासी युवक मो. शकील बिष्टुपुर थाना पहुंचा। थाना पहुंचने पर महिला के पति समेत घरवालों ने पुलिसकर्मिर्यों के समक्ष ही शकील की जमकर पिटाई कर दी। मामले की जानकारी मिलने पर शकील के परिजन भी बिष्टुपुर थाना पहुंचे।
दोनों पक्षों में पुलिसकर्मियों की उपस्थिति में काफी देर तक नोकझोंक हुई। पुलिस ने बीच बचाव कर मामला शांत कराया। इस दौरान करीब दो घंटे बिष्टुपुर थाना में हंगामा चला।
महिला के घरवालों के अनुसार, वह पहले से शादी शुदा है। उसकी शादी धातकीडीह ब्लाक नंबर 3 निवासी फिरोज अहमद से हुई थी। उसके तीन बच्चे भी हैं। बावजूद शकील एक सप्ताह पूर्व अपहरण कर ले गया। इस संबंध में उन्होंने बिष्टुपुर थाना में प्राथमिकी भी दर्ज करायी है। पुलिस उसके खिलाफ कार्रवाई करे।
इधर,महिला ने शकील के साथ ही रहने की इच्छा जतायी। शकील के अनुसार वह महिला से प्रेम करता है। वे लोग साथ रहना चाहते हैं।
शनिवार को शहर पहुंचने के बाद वे एसएसपी से मिलने गए थे। एसएसपी के आश्वासन के बाद ही दोनों बिष्टुपुर थाना पहुंचे। थाना पहुंचने पर महिला के घरवाले गाली-गलौज कर मारपीट करने लगे। पुलिस के अनुसार मामले की जांच की जा रही है। महिला पूर्व से शादीशुदा है। उसके घरवालों ने शकील के खिलाफ अपहरण का प्राथमिकी दर्ज करायी थी।
आगे की स्लाइड्स में देखें मामले से जुड़ी और फोटोस...
hin_Deva hin_Deva hin_Deva hin_Deva hin_Deva hin_Deva